Diari Oficial de la Generalitat Valenciana


Sumari del DOGV 7826, del 12-07-2016 (2016/4978)

Notificació de la sentència dictada en el procediment de guarda i custòdia número 551/2015.
-------------------------------------------------------------------------------------------

### Dades del document

Número de DOGV
:   7826

Data del DOGV
:   12-07-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/4978


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de guarda i custòdia número 551/2015. [2016/4978]  
Alicia Ordeig Rabadán, lletrada de l'Administració de Justícia del Jutjat de Primera Instància número 26 de València, mitjançant aquest edicte faig saber que en les actuacions de família, guarda, custòdia o aliments de fills menors no matrimonials no consensuats número 000551/2015, seguides a instàncies de Karina Elizabeth Quinchinguano Eres contra Carlos-Giovani Calispa Logacho, en situació de rebel·lia, en què, en data 20 de juny de 2016, s'ha dictat la sentència la part dispositiva de la qual diu així:  
  
«Dispositiva  
Estime la demanda plantejada per Karina Elizabeth Quinchinguano Eres contra Carlos-Giovani Calispa Logacho, declarat en rebel·lia, en què ha sigut part el ministeri fiscal, i adopte les següents mesures definitives respecte al fill comú, C. A. C. Q.:  
1. El fill menor d'edat quedarà en companyia i sota la custòdia de la mare, Karina Elizabeth Quinchinguano Eres. Ambdues parts conservaran la pàtria potestat sobre el seu fill, però atribuïsc en exclusiva a la mare l'exercici de la pàtria potestat.  
2. Suspenc les visites del progenitor amb el menor, mentre el pare romanga fora d'Espanya; quan el pare residisca a Espanya podrà tindre el menor en companyia seua en setmanes alternes, des del divendres a l'eixida del col·legi fins al diumenge a les 20.00 hores, en què el reintegrarà al domicili matern, així com 30 dies a les vacances escolars d'estiu, i la meitat de les vacances escolars de Nadal, Pasqua i Falles; si no hi ha acord, el període el triarà la mare els anys parells i el pare els senars.  
El pare podrà comunicar-se amb el seu fill a través del telèfon, correu electrònic o qualsevol altre mitjà telemàtic, quan ho estime convenient, en un horari adequat que respecte les hores de descans i d'activitat escolar del menor.  
3. Com a contribució als aliments del seu fill, Carlos-Giovani Calispa Logacho abonarà a la demandant la quantitat de 200 euros mensuals, en els primers cinc dies de cada mes, en el compte que designe la demandant. Aquesta quantitat s'actualitzarà anualment, d'acord amb la variació experimentada per l'índex general de preus de consum, establit per l'Institut Nacional d'Estadística o organisme que el substituïsca. Les despeses extraordinàries necessàries del menor seran satisfetes a mitges, igual que les convenients per al menor mitjançant acord o autorització judicial.  
4. Atribuïsc al fill menor i a Karina Elizabeth Quinchinguano Eres l'ús de l'habitatge familiar i el parament domèstic que hi ha; la demandant haurà d'abonar els càrrecs corresponents als subministraments.  
  
Notifiqueu aquesta resolució a les parts.  
Mode d'impugnació: mitjançant un recurs d'apel·lació davant d'aquest jutjat, no obstant això, es durà a efecte el que s'ha ordenat. El recurs haurà d'interposar-se per escrit en el termini de 20 dies, amb la indicació de la infracció comesa segons el parer de la persona recurrent, i sense aquests requisits no s'admetrà el recurs. D'haurà d'efectuar la consignació de 50 euros en el compte de dipòsits i consignacions d'aquest jutjat, obert al Santander: ES54 3970 6624 18 6072335619; en descripció: 1193-0000-02 € número del procediment amb quatre dígits - dos últims números de l'any, llevat que la persona recurrent tinga concedit el benefici de justícia gratuïta; segons disposa la disposició addicional 15.ª de la Llei Orgànica 1/2009, de 3 de novembre, cal acreditar l'esmentada consignació. Si no s'efectua el dipòsit serà esmenable el defecte en el termini de dos dies, i no s'admetrà a tràmit si no s'esmena.  
Aquesta és la sentència que pronuncie, mane i firme.»  
  
I perquè valga de notificació de forma deguda al demandat, Carlos-Giovani Calispa Logacho, en situació de rebel·lia i parador ignorat, expedisc i firme aquest edicte.  
  
València, 22 de juny de 2016.- La lletrada de l'Administració de Justícia: Alicia Ordeig Rabadán.